امریکا قوشمه ایالتلری رهبریتی, افغانستانده تخلیه پروسه سی نینگ باشله گن 14- آگست دن بیری 109 مینگ 200 کیشی نی اوشبو اولکه دن چیقاردی.
آق اوی سوزچیسی نینگ اورینباسری کارین جین پیر نینگ رسمی تویتر حسابی آرقه لی بیرگن بیاناتی گه کوره, امریکا, سونگگی 12 ساعتده کابل هوا قونلغه سی آرقه لی ینه 4 مینگ 200 کیشی نی چیقارگن.
سونگگی 12 ساعتده 12 حربی پرواز بیلن 2 مینگ 100 و 29 ائتلاف اوچیشی بیلن 2 مینگ 100 کیشی چیقاریلدی.
شونده ی قیلیب امریکا قوشمه ایالتلری 14- آگست دن بیری 109 مینگ 200 کیشی نی افغانستان دن چیقاردی.
جولای آیی نینگ سونگگی دن بیری افغانستان دن چیقاریلگن کیشی سانی ایسه 114 مینگ 800 نفر گه ییتدی.
باشقه بیر تماندن, امریکا قوشمه ایالت لری مدافعه وزیرلیگی (پنتاگون) طالبان نینگ حامد کرزی خلق ارا هوا قونلغه سی گه کیریب کنترول نی قولگه کیریتگن لیگی بوییچه ادعا لرنینگ یلغان ایکن لیگی نی بیلدیردی.
پنتاگون سوزچیسی جان کربی, طالبان نینگ کابل هوا قونلغه سی گه کیریب دخولی ایشیک لرنینگ کنترولی نی قولگه کیریتگن لیگی بوییچه ادعا لر باره سیده بیرگن بیاناتیده, "طالبان کابل خلق ارا هوا قونلغه سی گه کیرمه دی و ایشیک لرنینگ کنترولی نی قولگه کیریتمه دی.  بو خبر لر توغر ایمس" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
